
2015 m. gegužės 22 d. pranešimas VIR​​​​​​

Pristatytos Europos Komisijos rekomendacijos Lietuvai 

       Š. m. gegužės 22 d. Europos reikalų komitete Europos komisijos narys Vytenis Povilas Andriukaitis pristatė 2015 m. Lietuvai pateiktas Europos Komisijos rekomendacijas dėl ekonomikos stiprinimo.
Kiekvienais metais Europos Komisija pateikia kiekvienai ES valstybei narei skirtas rekomendacijas, kurios turėtų būti įgyvendintos per artimiausius 12–18 mėnesių. Lietuvai rekomenduojama:
· 2015 m. vengti nuokrypio nuo vidutinio laikotarpio tikslo ir užtikrinti, kad 2016 m. nuokrypis neviršytų leidžiamos ribos, susijusios su sistemine pensijų reforma. Išplėsti mokesčių bazę ir pagerinti mokestinių prievolių vykdymą. 

· Spręsti darbingo amžiaus gyventojų mažėjimo problemą didinant švietimo sistemos suteikiamų įgūdžių atitiktį darbo rinkos poreikiams, gerinant su pagrindiniais gebėjimais susijusius rezultatus ir sveikatos priežiūros sistemos rezultatus; sumažinti didelį mokesčių pleištą mažas pajamas gaunantiems asmenims, perkeliant mokesčių naštą kitiems šaltiniams, kurių apmokestinimas mažiau kenkia ekonomikos augimui. 
· Imtis visapusiškos pensijų sistemos reformos, pagal kurią būtų sprendžiama ir pensijų adekvatumo problema. Padidinti bedarbių pašalpų ir piniginės socialinės paramos aprėptį ir adekvatumą ir sudaryti geresnes sąlygas įsidarbinti darbo ieškantiems asmenims.

Europos komisijos nariui pristačius rekomendacijas, Europos reikalų komitetas nutarė rekomenduoti Vyriausybei siekti veiksmingesnio Tarybos rekomendacijų įgyvendinimo, stiprinant pagrindinėms struktūrinėms reformos įgyvendinti sukurtus koordinavimo, stebėsenos ir priežiūros mechanizmus, bei suderinant šių rekomendacijų įgyvendinimą su vykdomais strateginiais programiniais dokumentais.

Valstybėms narėms skirtos rekomendacijos bus aptariamos birželio mėn. vyksiančiuose Tarybos posėdžiuose, Europos Vadovų Taryba jas patvirtins birželio 25–26 d. Oficialiai rekomendacijos bus priimtos liepos mėn. 
Europos reikalų komiteto biuro patarėjas

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

